b'\n_START_ARTICLE_\nBatisfera\n_START_PARAGRAPH_\nBatisfera (tudi globokomorska krogla)  je tla\xc4\x8dna komora z notranjim atmosferskim tlakom, ki se uporablja za potapljanje. Beseda je sestavljena iz dveh gr\xc5\xa1kih besed bathys (globok) in sphaira (krogla). Debele stene so tesne in zdr\xc5\xbeijo pritisk vode, tako da se tlak v kabini v vodi ne spremeni, v nasprotju s potaplja\xc5\xa1kim zvonom._NEWLINE_Batisfera je votla krogla, ki se spu\xc5\xa1\xc4\x8da iz mati\xc4\x8dne ladje na kablu v oceanske globine. Nima lastnega pogon kot kasnej\xc5\xa1a globokomorska potaplja\xc5\xa1ka vozila._NEWLINE_Prva batisfera je bila zgrajena leta 1930. Zgradila sta jo profesor William Beebe in njegov in\xc5\xbeenir Otis Barton. Z njo sta se leta 1930 potopila na Bermudih 435 metrov, leta 1932 661 metrov in  15. avgusta 1934 - takrat senzacionalno - 923 metrov pod morsko gladino.'